rejauldu/bengali-wikipedia huggingface dataset:
হাসিনা খান বাংলাদেশের একজন প্রাণরসায়ন বিজ্ঞানী, জিনতত্ত্ববিদ, ঢাকা বিশ্ববিদ্যালয়ের অধ্যাপক এবং বাংলাদেশ বিজ্ঞান একাডেমির ফেলো। তার নেতৃত্বেই ২০১৮ সালে বাংলাদেশের জাতীয় মাছ ইলিশের জিনোম সিক্যুয়েন্স বা অনুক্রম আবিষ্কৃত হয়। গবেষণা ও প্রশিক্ষণে অসামান্য অবদানের স্বীকৃতি স্বরূপ বাংলাদেশ সরকার ২০১৯ সালে তাঁকে স্বাধীনতা পুরস্কার প্রদান করে। এছাড়াও তিনি বিজ্ঞানী মাকসুদুল আলমের নেতৃত্বে পাটের জিনোম অনুক্রম আবিষ্কারে অবদান রাখেন।   জন্ম ও পরিবার  অধ্যাপক হাসিনা খানের জন্ম পুরান ঢাকার গেন্ডারিয়ায়। তার মা বেগম খোদেজা খাতুন এবং পিতা সরকারি চাকরিজীবী বাবা এম এ খালেক। হাসিনা খান নয় ভাইবোনের মধ্যে অষ্টম। তার জন্মের বছর দুয়েক পরই বাবা কলকাতায় হাইকমিশনার হিসেবে বদলি হওয়ায় শৈশবের কয়েক বছর কলকাতায় কাটে। ব্যক্তিগত জীবনে তিনি এক কন্যার জননী।   শিক্ষা  হাসিনা খানের পড়াশোনার হাতেখড়ি হয় কলকাতার মিশনারি স্কুল আওয়ার লেডি কুইন অব দ্য মিশনসএ। বাবার বদলির সূত্রেই ১৯৬০ সালে ঢাকায় ফিরে ভর্তি হন পুরান ঢাকার লক্ষ্মীবাজারের সেন্ট ফ্রান্সিস জেভিয়ার্স স্কুলে। এখান থেকেই ১৯৭০-এ খুব ভালো ফলাফল নিয়ে ও-লেভেলের গণ্ডি পেরোন।  তিনি ১৯৭৪ সালে ঢাকার হলিক্রস কলেজ থেকে উচ্চমাধ্যমিক পাশ করেন। ঢাকা বিশ্ববিদ্যালয়ের প্রাণরসায়নবিজ্ঞান বিভাগ থেকে ১৯৭৬ সালে স্নাতক ও ১৯৭৮ সালে স্নাতকোত্তর সম্পন্ন করেন। ১৯৮৫ সালে হাসিনা খান ইংল্যান্ডের ইউনিভার্সিটি অব সাসেক্স থেকে অনুজীব বিজ্ঞানে পিএইচডি ডিগ্রী অর্জন করেন।   কর্মক্ষেত্র  হাসিনা খান ১৯৮২ সালে ঢাকা বিশ্ববিদ্যালয়ের প্রাণরসায়ন বিভাগের লেকচারার হিসেবে যোগদেন। ইংল্যান্ড থেকে পিএইচডি সম্পন্ন করে ১৯৮৭ থেকে ১৯৯০ সাল পর্যন্ত প্রাণরসায়ন বিভাগের সহকারী অধ্যাপক হিসেবে দায়িত্ব পালন করেন। ১৯৯৫ সাল থেকে তিনি একই বিশ্ববিদ্যালয়ের প্রাণরসায়ন ও আণবিক জীববিজ্ঞান বিভাগের প্রধান হিসেবে দায়িত্বরত। ২০০১ থেকে ২০০৫ সাল পর্যন্ত হাসিনা খান জিনেটিক ইঞ্জিনিয়ারিং ও জীবপ্রকৌশলী বিভাগে চেয়ারম্যানের দায়িত্ব পালন করেছেন। এছাড়াও তিনি বাংলাদেশ বিজ্ঞান একাডেমির ফেলো হিসেবে দায়িত্বরত। অধ্যাপক হাসিনা খান পাটের জীবনরহস্য উন্মোচনের কাজে যুক্ত ছিলেন।  ২০১৭ সালে বাংলাদেশের জাতীয় মাছ ইলিশের জীবন রহস্য উন্মোচনে হাসিনা খানের তত্ত্বাবধানে একটি বিজ্ঞান প্রকল্পের কাজ শুরু হয়। ২০১৮ সালে এই দল ইলিশ মাছের জিন নকশা উন্মোচন করে।   পদক ও সম্মাননা   বায়োটেকনোলজিতে অবদানের জন্য "ইউনেস্কো/রোস্টকা এওয়ার্ড ফর ইয়ং সায়েন্টিস্ট", ১৯৮৯    বাংলাদেশ বিজ্ঞান একাডেমি, এম ও গনি স্মৃতি স্বর্ণ পদক, ২০১১   পাটের জিনোম গবেষণায় অবদানের জন্য কাজী মাহবুবুদ্দিন স্বর্ণ পদক, ২০১৫  বিজ্ঞান ও গবেষণায় অবদানের জন্য মনি সিং- ফরহাদ স্মৃতি ট্রাস্ট এওয়ার্ড, ২০১৬  স্বাধীনতা পুরস্কার,২০১৯   ইউজিসি অধ্যাপক, ২০২১   তথ্যসূত্র   বিষয়শ্রেণী:বাংলাদেশী বিজ্ঞানী বিষয়শ্রেণী:বাঙালি বিজ্ঞানী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ইউজিসি অধ্যাপক বিষয়শ্রেণী:বাংলাদেশ বিজ্ঞান একাডেমির ফেলো
ওয়ার হলো ২০১৯ সালের একটি হিন্দি ভাষার চলচ্চিত্র, যেটি পরিচালনা করেছেন সিদ্ধার্থ আনন্দ, প্রযোজনা করেছেন আদিত্য চোপড়া এবং চলচ্চিত্রটি নির্মিত হয়েছে যশ রাজ ফিল্মসের ব্যানারে। চলচ্চিত্রটির মুখ্য চিত্রগ্রহণ শুরু হয় ২০১৮ সালের সেপ্টেম্বর মাসে। চলচ্চিত্রটি ২০১৯ সালের ২ অক্টোবর মুক্তি পায়।   অভিনয়   হৃতিক রোশন - কবীর সিদ্দিকি  টাইগার শ্রফ - ক্যাপ্টেন খালিদ রহমানি/সৌরভ  বাণী কাপুর - মারিয়া সুদ  ড্যানি ডেংজোংপা  মোহাম্মেদ জিসান আইয়ুব   নির্মাণ  ২০১৭ সালে যশ চোপড়ার জন্মবার্ষিকীতে যশ রাজ ফিল্মস হৃতিক রোশন ও টাইগার শ্রফকে নিয়ে নতুন চলচ্চিত্র নির্মাণের ঘোষণা দেয়। এরপর বাণী কাপুর চলচ্চিত্রটির সাথে যুক্ত হন। চলচ্চিত্রটির মুখ্য চিত্রগ্রহণ ২০১৮ সালের সেপ্টেম্বর মাসে শুরু হয়।  সঙ্গীত   ছবিটির সঙ্গীত পরিচালনা করেছেন বিশাল-শেখর, এবং গানের কথা লিখেছেন কুমার। সমস্ত থিম সঞ্চিত বলহারা এবং অঙ্কিত বলহারা দ্বারা রচিত।   মুক্তি  চলচ্চিত্রটি ২০১৯ সালের অক্টোবর মাসের ২ তারিখে গান্ধী জয়ন্তী উপলক্ষে মুক্তি পায়। এর আগে যশরাজ ফিল্মস ১৫ জুলাই ২০১৯ তারিখে ছবিটির অফিসিয়াল ৪কে টিজার প্রকাশ করে। এটি প্রকাশের পর থেকে তা ৫৪ মিলিয়ন বার দেখা হয়। যশ রাজ ফিল্মস ২৭ আগস্ট ২০১৯ তারিখে ছবিটির অফিশিয়াল ট্রেইলার প্রকাশ করে।   তথ্যসূত্র   বিষয়শ্রেণী:২০১৯-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১০-এর দশকের পশ্চাদ্ধাবন চলচ্চিত্র বিষয়শ্রেণী:ভারতীয় দেশাত্মবোধক চলচ্চিত্র বিষয়শ্রেণী:ভারতীয় পশ্চাদ্ধাবন চলচ্চিত্র বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র বিষয়শ্রেণী:রিসার্চ অ্যান্ড অ্যানালাইসিস উইং সম্পর্কিত চলচ্চিত্র বিষয়শ্রেণী:সিদ্ধার্থ আনন্দ পরিচালিত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৯-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ইতালিতে ধারণকৃত চলচ্চিত্র বিষয়শ্রেণী:সুইজারল্যান্ডে ধারণকৃত চলচ্চিত্র বিষয়শ্রেণী:২০১৭-এর পটভূমিতে চলচ্চিত্র বিষয়শ্রেণী:২০১৮-এর পটভূমিতে চলচ্চিত্র বিষয়শ্রেণী:২০১৯-এর পটভূমিতে চলচ্চিত্র
thumb|right|হাইরাম বিঙাম হাইরাম বিঙাম (ইংরেজি: Hiram Bingham হায়্‌রাম্‌ বিঙাম্‌, পূর্বে ৩য় হাইরাম বিঙাম নামেও পরিচিত) ছিলেন (নভেম্বর ১৯, ১৮৭৫ - জুন ৬, ১৯৫৬) একজন মার্কিন শিক্ষাবিদ, অভিযাত্রী এবং গবেষক। তিনি ১৯১১ সালে ইনকাদের দুর্গনগরী মাচু পিচুর ধ্বংসাবশেষ আবিষ্কার করেন। পরবর্তীতে বিঙাম কানেটিকাট রাজ্যের গভর্নর এবং মার্কিন যুক্তরাষ্ট্রের একজন সিনেট সদস্য হিসাবে দায়িত্ব পালন করেন।  বিষয়শ্রেণী:মার্কিন পর্যটক বিষয়শ্রেণী:মার্কিন শিক্ষাবিদ বিষয়শ্রেণী:মার্কিন অভিযাত্রী বিষয়শ্রেণী:১৮৭৫-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:ইয়েল কলেজের প্রাক্তন শিক্ষার্থী
লোলা লেমির টোস্টেভিন (জন্ম: ১৫ জুন, ১৯৩৭, টিমিন্স, অনটেরিও) হলেন একজন কানাডীয় কবি, উপন্যাসিক এবং জীবনীকার।"লোলা লেমির টোস্টেভিন", The Canadian Encyclopedia (প্রবেশ: ২০১৪-০৬-২৪)। যদিও তিনি সাধারণ জনগণের মধ্যে ব্যাপকভাবে পরিচিত নন, তিনি কানাডার শীর্ষস্থানীয় নারীবাদী লেখকদের মধ্যে একজন এবং কানাডীয় সাহিত্য বিশ্লেষণে একজন প্রমুখ ব্যক্তিত্ব।  তিনি ফ্রেঙ্কো-অনটেরিও জাতীয় (Franco-Ontarian) হলেও,Shelly Boyd, লোলা লেমির টোস্টেভিন, The Literary Encyclopedia (প্রবেশ: ২০১৪-০৬-২৪)। তিনি ফরাসি ভাষাভাষী বাবা-মায়ের সন্তান এবং ফরাসি তার প্রথম ভাষা,"টোস্টেভিন, লোলা লেমির (১৯৩৭–)", Dictionary of Women Worldwide: 25,000 Women Through the Ages (২০০৭) HighBeam Research দ্বারা। তবে টোস্টেভিন মূলত ইংরেজিতে লেখেন। তবে তিনি ফরাসিতেও কাজ প্রকাশ করেছেন এবং বেশ কিছু উল্লেখযোগ্য কানাডীয় লেখককে, উভয় ইংরেজি এবং ফরাসি ভাষায়, অনুবাদ করেছেন।  তার কাজ প্রায়ই আন্তর্জাতিক বিষয় নিয়ে আলোচনা করে, এবং এই দিক থেকে হেদি বুরাউইর সাথে সাদৃশ্যপূর্ণ।   গ্রন্থপঞ্জি    Color of Her Speech (১৯৮২)  Gyno Text (১৯৮৩)  Double Standards (১৯৮৫)  Sophie (১৯৮৮)  La danse éliminatoire (১৯৯১, মাইকেল অনডাতজে'র Elimination Dance এর অনুবাদ)  Frog Moon (১৯৯৪, উপন্যাস)  Cartouches (১৯৯৫)  Subject to Criticism (১৯৯৫, প্রবন্ধ)  Day Has No Equal But the Night (১৯৯৭, Le Jour n'a d'égal que la nuit বইটির অনুবাদ, লেখক অ্যান হেবের্ত)  The Jasmine Man (২০০১, উপন্যাস)  Site-Specific Poems (২০০৪)  Punctum (২০০৭)  The other sister (২০০৮, উপন্যাস)  "Singed Wings" (২০১৩, কবিতা)  "At the Risk of Sounding" (২০১৫, প্রবন্ধ)  Who Is Kim Ondaatje? The Inventive Life of a Canadian Artist (২০২৩, জীবনী)sumacpublishing.com   তথ্যসূত্র   বিষয়শ্রেণী:কানাডীয় অ-কল্পকাহিনী লেখিকা বিষয়শ্রেণী:২০শ শতাব্দীর কানাডীয় লেখিকা বিষয়শ্রেণী:কানাডীয় নারী কবি বিষয়শ্রেণী:কানাডীয় নারী ঔপন্যাসিক বিষয়শ্রেণী:কানাডীয় নারীবাদী বিষয়শ্রেণী:২১শ শতাব্দীর কানাডীয় ঔপন্যাসিক বিষয়শ্রেণী:২০শ শতাব্দীর কানাডীয় কবি বিষয়শ্রেণী:২০শ শতাব্দীর কানাডীয় ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:১৯৩৭-এ জন্ম
thumb|250px|দ্য ডেইলি টক, ডিসেম্বর (২০০৫) দ্য ডেইলি টক ইংরেজি ভাষায় ব্ল্যাকবোর্ডে লিখিত একটি দৈনিক পত্রিকা। সবচেয়ে গুরুত্বপূর্ণ খবরগুলো প্রতিদিন হাতে লিখে প্রকাশিত হচ্ছে এই কাগজে। এটি লাইবেরিয়ার রাজধানী মনরোভিয়ার টাবম্যান বুলেভার্ডে অবস্থিত। নিউ ইয়র্ক টাইমসের তথ্য মতে এটি মনরোভিয়ার সর্বাধিক পঠিত পত্রিকা কারণ মনরোভিয়ার অধিকাংশের কাছেই টাকার স্বল্পতা থাকাতে তারা গতানুগাতিক সংবাদ মাধ্যমের দেখা পায় না।   ২০০০ সালে এই ব্ল্যাকবোর্ড পত্রিকাটি প্রতিষ্ঠা করেন আলফ্রেড জে. স্যারলিফ। তিনিই এই দৈনিকের একমাত্র প্রকাশক, সম্পাদক ও প্রতিবেদক। তিনি মনে করেন যুদ্ধ পরবর্তী লাইবেরিয়া একটি তথ্য সম্বৃদ্ধ দেশে পরিনত হবে এবং তিনি সহজে জনগনের কাছে তথ্য পৌঁছে দেওয়ার জন্যই পত্রিকাটি চালু করেন।Globalist পত্রিকাটির অধিকাংশ খবর সংগ্রহ করা হয় প্রতিদিনের গতানুগাতিক সংবাদপত্র ও কিছু স্বেচ্ছাসেবকের মাধ্যমে। ডেইলি টক পত্রিকাটি পাঠকেরা বিনামূল্যে পড়তে পারে ও মাঝে মাঝে কোন উপহার বা মোবাইল ফোন প্রিপেইড কার্ডকে গ্রহণ করা হয় খরচ চালানোর জন্য। এছাড়া স্যারলিফের নিজস্ব একটি নির্দেশনা বাক্স আছে পত্রিকাটির সাথে। যেখানে তিনি পত্রিকাটির পাঠক ও অনুসারীদের বিভিন্ন দিকনির্দেশনামূলক কথা লিখে থাকেন।  স্যারলিফ পত্রিকাটির পাশেই একটি ছোট ঘর স্থাপন করেছেন যেটাকে তিনি তার অফিস হিসেবে ব্যবহার করেন। চার্লস টেইলরের শাসন আমলে সরকারি সৈন্যরা একবার পত্রিকাটির অফিস ভেঙ্গে দিয়েছিল এবং স্যারলিফকে জেলে পাঠিয়েছিল কারণ স্যারলিফ টেইলরের সমালোচনা করে একটি লেখা প্রকাশ করেছিলেন। পরবর্তীতে মনরোভিয়ার জণগনের সহায্যে তিনি পুনরায় তার পত্রিকাটি চালু করেন ২০০৫ সালে, রাষ্ট্রপতি নির্বাচনের ঠিক এক সপ্তাহ আগে।   তথ্যসূত্র    বহিঃসংযোগ    Video report from Monocle featuring The Daily Talk, September 2009    "Alfred's Free Press ." Al Jazeera. 2 May 2012.  বিষয়শ্রেণী:২০০০-এ প্রতিষ্ঠিত বিষয়শ্রেণী:লাইবেরিয়ার সংবাদপত্র
মুহাম্মদ ইয়াকুব নানুতুবি (১৮৩৩-১৮৮৪) ( উর্দু : محمد یعقوب نانوتوی) একজন ভারতীয় ইসলামী চিন্তাবিদ, মুুুুসলিম দার্শনিক, সুন্নি ও হানাফি আলেম, দারুল উলুম দেওবন্দের প্রতিষ্ঠাতা সদস্যদের একজন।   প্রারম্ভিক জীবন  মুহাম্মদ ইয়াকুব ১৮৩৩ সালে ব্রিটিশ ভারতের সাহারানপুর জেলা বর্তমানে উত্তর প্রদেশের নানুতুয়া শহরে জন্মগ্রহণ করেন। তার বাবা মামলুক আলী ছিলেন তৎকালীন ভারতের অন্যতম প্রবীণ মুসলিম পণ্ডিত এবং মাদ্রাসা গাজীউদ্দীন খান-এর প্রাচ্য অধ্যয়ন বিভাগের প্রধান। মুহাম্মদ ইয়াকুব তার পিতার অধীনে বেশিরভাগ ইসলামি কিতাব অধ্যয়ন করেছিলেন। হাদীস শাস্ত্রে তার শিক্ষকরা হলেন শাহ আবদুল আল-গণি মুজাদ্দিদী এবং আহমদ আলী সাহারানপুরী।   তাসাউফ  মুহাম্মদ ইয়াকুব নানুতুবি হাজী ইমদাদুল্লাহর অধীনে তাসাউফের শিক্ষা নিয়েছিলেন এবং চিশতী, নকশবন্দী, কাদিরী এবং সোহরাওয়ার্দী ত্বরীকায় খিলাফত গ্রহণ করেছিলেন।   কর্মজীবন  মুহাম্মদ ইয়াকুব ব্রিটিশ সরকারের শিক্ষা বিভাগে কাজ করার মধ্য দিয়ে কর্মজীবন শুরু করেছিলেন। পরে দারুল উলুম দেওবন্দ প্রতিষ্ঠিত হলে, প্রতিষ্ঠাতা মুহাম্মদ কাসিম নানৌতাভী তাকে প্রথম অনুষদের সদস্য হিসাবে যোগ দিতে বলেছিলেন। মুহাম্মদ ইয়াকুব দার-উল-উলুম দেওবন্দের প্রথম সদর মুদ্রারিস (প্রধান শিক্ষক) ছিলেন এবং মৃত্যুর আগ পর্যন্ত এই পদে ছিলেন। তার ছাত্রদের মধ্যে অন্তর্ভুক্ত রয়েছে, শায়খ আল-হিন্দ মাহমুদুল হাসান, মুফতি আজিজ আল-রহমান উসমানী এবং আশরাফ আলী থানভী।   মৃত্যু  মুহাম্মদ ইয়াকুব নানুতুবি ১৮৮৪ সালে ৫১ বছর বয়সে মারা যান এবং তার নিজ শহর নানুতুয়া'য় তাঁকে দাফন করা হয়।   তথ্যসূত্র    গ্রন্থপঞ্জি         বিষয়শ্রেণী:১৮৮৪-এ মৃত্যু বিষয়শ্রেণী:১৮৩৩-এ জন্ম বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:হানাফি ফিকহ পণ্ডিত বিষয়শ্রেণী:আকাবিরে সিত্তাহ বিষয়শ্রেণী:নানুতার ব্যক্তি বিষয়শ্রেণী:ইমদাদুল্লাহ মুহাজিরে মক্কির শিষ্য বিষয়শ্রেণী:দারুল উলুম দেওবন্দের সদরুল মুদাররিস বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:১৯শ শতাব্দীর ইসলামের মুসলিম পণ্ডিত
মালিক আওয়াইস জাখর (    ), যিনি মালিক আওয়াইস হায়দার জাখর বা মালিক আওয়াইস নিয়াজ জাখর নামেও পরিচিত, একজন পাকিস্তানি রাজনীতিবিদ। তিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  জাখড় ২০২৪ সালের পাকিস্তানের সাধারণ নির্বাচনে স্বাধীন প্রার্থী হিসেবে পাকিস্তান তেহরিক-ই-ইনসাফ (পিটিআই)-এর সমর্থনে জাতীয় পরিষদের এনএ-১৮২ লেয়া-২ আসন থেকে নির্বাচিত হন। তিনি মোট ১,৪১,৯৭৩ ভোট পান, অন্যদিকে রানার-আপ সৈয়দ মুহাম্মদ সাকলেইন শাহ বুখারি, যিনি পাকিস্তান মুসলিম লীগ (এন) (পিএমএল-এনন)-এর প্রার্থী ছিলেন, তিনি পান ১,১৮,৬৮৬ ভোট।   তথ্যসূত্র   বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ বিষয়শ্রেণী:পাকিস্তানের স্বতন্ত্র রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
চিশতিয়া ত্বরিকা ( - Čištī)  ( - Shishti) হল ইসলাম ধর্মের একটি সুফি তরিকা। বর্তমান আফগানিস্তানের হেরাতের নিকটবর্তী ক্ষুদ্র শহর চিশতে  ৯৩০ সালের দিকে এই ধারার উদ্ভব হয়। এতে ভালবাসা, সহিষ্ণুতা ও উদারতার উপর গুরুত্বারোপ করা হয়।Ernst, Carl W. and Lawrence, Bruce B. (2002) Sufi Martyrs of Love: The Chishti Order in South Asia and Beyond Palgrave Macmillan, New York, p. 1   মূলত আফগানিস্তান ও দক্ষিণ এশিয়ায় এই তরিকার অনুসরণ করা হয়। এটি প্রথম চারটি প্রধান সুফি তরিকার (চিশতিয়া, কাদেরিয়া, মোজাদ্দেদীয়া ও নকশবন্দি) অন্যতম। ১২ শতকের মধ্যভাগে মইনুদ্দিন চিশতি লাহোর ও আজমিরে এই তরিকা আনয়ন করেন। চিশতি তরিকার প্রতিষ্ঠাতা আবু ইশাক শামির পর তিনি এই ধারার অষ্টম ব্যক্তি। বর্তমানে এই তরিকার বেশ কিছু শাখা রয়েছে।Rozehnal, Robert. Islamic Sufism Unbound: Politics and Piety in Twenty-First Century Pakistan. Palgrave MacMillan, 2007. Print.  গত শতকে এই তরিকা আফগানিস্তান ও দক্ষিণ এশিয়ার বাইরে বিস্তার লাভ করেছে। চিশতি শিক্ষকরা যুক্তরাজ্য, যুক্তরাষ্ট্র, অস্ট্রেলিয়া ও দক্ষিণ আফ্রিকায় তাদের এবং পূর্ণ প্রতিষ্ঠাতা কেন্দ্র স্থাপন করেছেন।  সিলসিলা  চিশতিয়া নিজামিয়া তরিকা:   হজরত মুহাম্মদ (সা.)  হজরত আলী (রা.)  হাসান বসরী  আব্দুল ওয়াহিদ ইবনে যাইদ  আল-ফুযাইল ইবনে আইয়াদ  ইব্রাহিম ইবনে আদহাম বালখী  খাজা সাজিদ উদ্দিন হুজায়ফা আল মারাশি  আবু হুবায়রা আল বসরি  খাজা মুমশাদ উলু আদ-দিনাওয়ারি  আবু ইসহাক শামি আবু আহমদ আবদাল চিশতি  খাজা আবু মুহাম্মাদ চিশতি  খাজা আবু ইউসুফ নাসিরউদ্দীন ইবনে সামনান   খাজা মাওদুদ চিশতি  খাজা হাজি শরীফ জান্দানি  খাজা উসমান হারুনী  খাজা মঈনুদ্দিন চিশতী  খাজা কুতুবউদ্দিন বখতিয়ার কাকী  খাজা ফরিদউদ্দিন মাসুদ গঞ্জেশকার  তথ্যসূত্র   Haeri, Muneera (2000) The Chishtis: a living light Oxford University Press, Oxford, UK,   Ernst, Carl W. and Lawrence, Bruce B. (2002) Sufi Martyrs of Love: The Chishti Order in South Asia and Beyond Palgrave Macmillan, New York, . Excerpts  Farīdī, Iḥtishāmuddīn (1992) Tārīk̲h̲-i iblāg̲h̲-i Cisht Āl Inḍiyā Baz-i Ḥanafī, Delhi, OCLC 29752219 in Urdu with biographies  Āryā, Ghulām ‘Alī (2004) Ṭarīqah-i Chishtīyah dar Hind va Pākistān: ta’līf-i Ghulām‘alī Āryā Zavvār, Tehran,  in Persian  বিষয়শ্রেণী:চিশতিয়া তরিকা বিষয়শ্রেণী:বাংলাদেশে ইসলাম বিষয়শ্রেণী:ভারতে ইসলাম বিষয়শ্রেণী:পাকিস্তানে ইসলাম বিষয়শ্রেণী:সুফি তরিকা বিষয়শ্রেণী:সুফি দর্শন বিষয়শ্রেণী:সুফিবাদ বিষয়শ্রেণী:বাংলাদেশে সুফিবাদ বিষয়শ্রেণী:পাকিস্তানে সুফিবাদ
মুহাম্মদ ইবনে ইয়াস (জন্ম: জুন ১৪৪৮; মৃত্যু: ১৫২২ সালের নভেম্বরের পরে) আধুনিক মিশরীয় ইতিহাসের অন্যতম গুরুত্বপূর্ণ ইতিহাসবিদ। তিনি মিশরে উসমানীয় আক্রমণের একজন প্রত্যক্ষদর্শী ছিলেন।  সার্কাসিয়ান বংশোদ্ভূত, তিনি ছিলেন মামলুকদের একজন এবং বাদা'ই আল-জুহুর ফি ওয়াকা'ই আল-দুহুর উপাধিতে ভূষিত ছিলেন।  নাসির মুহাম্মাদ সম্পর্কে তার বক্তব্যের মতো অনেক সূত্রে তার উদ্ধৃতি ব্যবহার করা হয়েছে: "তাঁর নাম অন্য কোনো রাজার নামের মতো সর্বত্র উল্লেখ করা হয়নি। সমস্ত রাজারা তাকে চিঠি লিখতেন, তাকে উপহার পাঠাতেন এবং তাকে ভয় করতেন। সমগ্র মিশর তার দখলে ছিল।"   কাজ  ইবনে আইয়াস মিশরের ছয় খণ্ডের ইতিহাসের লেখক ছিলেন, যার মোট ৩,০০০ পৃষ্ঠা রয়েছে,Findarticles.com "বাদাইউয যুহুর ফি ওয়াকাইউদ দুহুর" শিরোনামে।    ইবনে আইয়াস, ১৯২১, হিজরী ৯২২ (১৫১৬ খ্রি.) সালে মিশর উসমানীয় বিজয়ের একটি বিবরণ   তথ্যসূত্র   বিষয়শ্রেণী:১৫২০-এর দশকে মৃত্যু বিষয়শ্রেণী:১৪৪৮-এ জন্ম বিষয়শ্রেণী:১৬শ শতাব্দীর মিশরীয় ইতিহাসবিদ বিষয়শ্রেণী:ইসলামের মুসলিম ইতিহাসবিদ বিষয়শ্রেণী:মামলুক সালতানাতের পণ্ডিত
সোনারামপুর হচ্ছে বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলার আশুগঞ্জ সদর ইউনিয়নে অবস্থিত মেঘনার বুক চিরে জেগে ওঠা একটি চর যা চরসোনারামপুর গ্রাম নামে পরিচিত।  সোনারামপুরে বিদ্যুৎ   বিদ্যুতের অন্যতম রাজধানী খ্যাত আশুগঞ্জ সদরের গা ঘেঁষা হলেও নদীর উত্তর প্রান্তে এর অবস্থান হওয়ায় নানা প্রতিকূলতার কারণে এ গ্রামটি বিদ্যুৎ থেকে বঞ্চিত। এতে করে সামাজিক, অর্থনৈতিক, শিক্ষা সংস্কৃতি থেকে অনেকটাই পিছিয়ে ছিলেন এ গ্রামের জনগণ। তবে বর্তমানে ২০২২ সালে বিশেষ পদ্ধতিতে নদীর তলদেশ দিয়ে সাবমেরিন ক্যাবলের মাধ্যমে গ্রামটিতে বিদ্যুৎ পৌঁছে দেওয়ার কাজ শুরু হয়েছে। ২০ ইঞ্চি হুল ছেড়ে ১২ ইঞ্চি পাইপ দিয়ে লাইন টানা হচ্ছে। নদীর তলদেশ থেকে ১০ মিটার নিচ দিয়ে এইচ.ডি.ডি টেকনোলজি ব্যবহারের মাধ্যমে বিওসি ঘাট থেকে চরসোনারামপুর পর্যন্ত ড্রিলিং করে পাইপ নেওয়া হচ্ছে।  আশুগঞ্জ-সিরাজগঞ্জ ২৩০কেভি লাইন চর সোনারামপুর গ্রামের উপর দিয়ে বয়ে গেছে জাতীয় গ্রিডের একটি গুরুত্বপূর্ণ লাইন যা আশুগঞ্জ-সিরাজগঞ্জ ২৩০ কেভি গ্রিড লাইন নামে পরিচিত।  পর্যটন মেঘনা নদীর ভৈরব ও আশুগঞ্জের মাঝামাঝি অবস্থান চর সোনারামপুরে। পাঁচশোর অধিক পরিবারে প্রায় তিন হাজার লোকের বসবাস এ চরের গ্রামটিতে। সরকারের এখানে একটি পর্যটন কেন্দ্র গড়ে তোলার পরিকল্পনা করছে। শিক্ষা চর সোনারামপুর প্রাথমিক বিদ্যালয় নামে এই গ্রামে একটি প্রাথমিক বিদ্যালয় রয়েছে।   তথ্যসূত্র   বিষয়শ্রেণী:আশুগঞ্জ উপজেলা বিষয়শ্রেণী:ব্রাহ্মণবাড়িয়া জেলার গ্রাম বিষয়শ্রেণী:বাংলাদেশের গ্রাম বিষয়শ্রেণী:বাংলাদেশের চর বিষয়শ্রেণী:বাংলাদেশের দর্শনীয় স্থান
ব্যবহার  এই কোডগুলি সমতুল্য:  গাই ভেরহফস্টার্ড ({{উচ্চারণ|Nl-be guy verhofstadt.ogg|ওলন্দাজ উচ্চারণ|help=no}}) হলেন ...  গাই ভেরহফস্টার্ড ({{ছোট|{{অডিও|Nl-be guy verhofstadt.ogg|ওলন্দাজ উচ্চারণ|help=no}}}}) হলেন ... যা ফলাফল দেয়:  গাই ভেরহফস্টার্ড () হলেন ...  গাই ভেরহফস্টার্ড () হলেন ...  ঐচ্ছিকভাবে, তৃতীয় প্যারামিটার হিসেবে ( বা ) দিন যাতে বন্ধনী দিয়ে বন্ধ করা যায়। যেমন:   {{আধ্বব|[gunobot̪i]}} {{উচ্চারণ|bn-গুণবতী.oga|শুনুন|(|help=no}} →    {{আধ্বব|[gunobot̪i]}} {{উচ্চারণ|bn-গুণবতী.oga|(শুনুন)|help=no}} →    {{আধ্বব|[gunobot̪i]}} ({{উচ্চারণ|bn-গুণবতী.oga|শুনুন|help=no}}) →  ()  বিষয়শ্রেণী:অডিও টেমপ্লেট
কন্নড় প্রভা কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং দ্য নিউ ইন্ডিয়ান এক্সপ্রেস গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।   ইতিহাস  ১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে।   রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।  সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ কর্ণাটক মিডিয়া একাডেমি অ্যাওয়ার্ড জিতেছেন।    ভগিনী প্রকাশনা    দ্য নিউ ইন্ডিয়ান এক্সপ্রেস, একটি ভারতীয় ইংরেজি ভাষার ব্রডশিট দৈনিক পত্রিকা   সখী, একটি পাক্ষিক কন্নড় ভাষার মহিলা ম্যাগাজিন    আরো দেখুন    কন্নড় ভাষার সংবাদপত্রের তালিকা  কন্নড় ভাষার ম্যাগাজিনের তালিকা  ভারতের সংবাদপত্রের তালিকা  কর্ণাটকের গণমাধ্যম  ভারতের গণমাধ্যম   তথ্যসূত্র    বহিঃসংযোগ    কন্নড় প্রভা ই-পেপার  বিষয়শ্রেণী:কন্নড় ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:বেঙ্গালুরুর সংবাদপত্র বিষয়শ্রেণী:১৯৬৭-এ প্রতিষ্ঠিত সংবাদপত্র
এ.কে.এম. ফজলুল হকের জন্মস্থান বা সাতুরিয়া জমিদার বাড়ি ঝালকাঠি জেলার রাজাপুর উপজেলাতে অবস্থিত বাংলাদেশের একটি সংরক্ষিত পুরাকীর্তি। এটি উপজেলার সাতুরিয়া নামক গ্রামে অবস্থিত।  ইতিহাস সাতুরিয়া জমিদার বাড়িতে ১৮৭৩ সালের ২৬ অক্টোবর জন্মগ্রহণ করেন বাংলার বাঘ হিসেবে খ্যাত শেরেবাংলা এ.কে. ফজলুল হক। ১৭শ শতকে এ জমিদার বাড়িটি স্থাপিত হয়েছিল বলে জানা যায়। এটি ছিল ফজলুল হকের মায়ের বাড়ি। মাতুলালয়ের এ বাড়িতেই ফজলুল হক তার শৈশব পার করেছেন। প্রাথমিক শিক্ষা গ্রহণের জন্য তিনি এ বাড়ির মক্তবটিই ব্যবহার করেছেন। শৈশব ছাড়াও তিনি এখানে কর্মজীবন ও রাজনৈতিক জীবনের অনেক সময়ই ব্যয় করেছেন।  ফজলুল হকের মাতামহ আলী মিয়া এ অঞ্চলে জমিদারি প্রতিষ্ঠা করেন। তিনিই এই জমিদার বাড়ির গোড়াপত্তন করেন বলে ধারণা করা হয়।  অবকাঠামো পুরো জমিদার বাড়িটি ১০০ একর জমির উপর প্রতিষ্ঠিত। জমিদার বাড়িটি ঘিরে রয়েছে পুকুর, বাগান ও কয়েকটি ভবন। মুঘল স্থাপত্য শৈলিতে তৈরি মূল কমপাউন্ডটি ৩টি ভবনের সমন্বয়ে গঠিত। প্রতিটি ভবনের দেয়ালে মুঘলশৈলিতে বিভিন্ন ধরনের নকশা করা রয়েছে। মূল কমপাউন্ডে প্রবেশের জন্য রয়েছে একটি প্রধান প্রবেশপথ। ভবনগুলো নির্মাণে চুন সুরকীর পাশাপাশি ইটও ব্যবহার করা হয়েছে। বর্তমানে জমিদার বাড়িটির ধ্বংসাবশেষ দেখতে পাওয়া যায়।  বর্তমানে এ জমিদার বাড়িতে শেরে বাংলার স্মরণে শেরে বাংলা স্মৃতি পাঠাগারসহ আশে বেশ কিছু প্রতিষ্ঠান প্রতিষ্ঠা করা হয়েছে। এ বাড়িটি বর্তমানে আলী মিয়ার বংশধরগণ দেখাশুনা করে থাকেন।   তথ্যসূত্র   বহিঃসংযোগ  বিষয়শ্রেণী:জমিদার বাড়ি বিষয়শ্রেণী:ঝালকাঠি জেলার প্রত্নতাত্ত্বিক স্থান বিষয়শ্রেণী:আবুল কাশেম ফজলুল হক বিষয়শ্রেণী:রাজাপুর উপজেলা
স্কট অ্যান্ড্রু এডওয়ার্ডস (জন্ম	২৩ আগস্ট ১৯৯৬) একজন অস্ট্রেলীয়-ওলন্দাজ ক্রিকেটার যিনি নেদারল্যান্ডসের প্রতিনিধিত্ব করেন। তিনি তার প্রথম-শ্রেণী অভিষেক করেছিলেন নেদারল্যান্ডস নামিবিয়ার বিরুদ্ধে ২০১৫–১৭ আইসিসি আন্তঃমহাদেশীয় কাপ ২৯ নভেম্বর ২০১৭-এ। নেদারল্যান্ডসের হয়ে নামিবিয়ার বিপক্ষে তার লিস্ট এ অভিষেক হয়। ২০১৫–১৭ আইসিসি বিশ্ব ক্রিকেট লিগ চ্যাম্পিয়নশিপ ৮ ডিসেম্বর ২০১৭-এ। পিঠের দীর্ঘমেয়াদী আঘাতের কারণে পিটার সিলার আন্তর্জাতিক ক্রিকেট থেকে অবসর নিতে বাধ্য হওয়ার পর, ২০২২ সালের জুন মাসে এডওয়ার্ডসকে ডাচ ক্রিকেট দলের নতুন অধিনায়ক হিসেবে মনোনীত করা হয়। এডওয়ার্ডস হলেন নেদারল্যান্ডসের সপ্তম ওডিআই অধিনায়ক।   আন্তর্জাতিক ক্যারিয়ার   তথ্যসূত্র  বহিঃসংযোগ  বিষয়শ্রেণী:ওলন্দাজ ক্রিকেটার বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:ওলন্দাজ বংশোদ্ভূত অস্ট্রেলীয় ব্যক্তি বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:রিচমন্ডের ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মার্ক হ্যারিস গেটি (জন্ম: ৯ জুলাই ১৯৬০) হলেন একজন আইরিশ-ফরাসি  ব্যবসায়ী, যিনি গেটি ইমেজেসের সহ-প্রতিষ্ঠাতা ও চেয়ারম্যান হিসাবে রয়েছে।    জীবন এবং কর্মজীবন  তিনি বিশিষ্ট গেটি পরিবারের সদস্য, তিনি জন পল গেটি জুনিয়র ও তার প্রথম স্ত্রী গেইল হ্যারিসের ছোট ছেলে। গেটি ইতালির রোমে জন্মগ্রহণ করেন।  তিনি ইংল্যান্ডের টাউনটন স্কুলে পড়াশোনা করেন এবং পরে অক্সফোর্ডের সেন্ট ক্যাথেরিন কলেজে দর্শন ও রাজনীতি অধ্যয়ন করেন।   গেটি নিউ ইয়র্ক সিটির সিকিউরিটিজ ফার্ম কিডার, পিবডি অ্যান্ড কোং- এ তার কর্মজীবন শুরু করেন এবং তারপর লন্ডনের হ্যামব্রোস ব্যাংকে যোগদান করেন।  ১৯৯৩ সালে, তিনি বিশ্বের শীর্ষস্থানীয় ইকোট্যুরিজম ব্যবসা অ্যান্ডবিয়ন্ডে তার পরিবারের প্রতিষ্ঠাতা বিনিয়োগ পরিচালনা করেন এবং এখনও ব্যবসার চেয়ারম্যান হিসেবে দায়িত্ব পালন করেন।   ১৯৯৪ সালে, তিনি জোনাথন ক্লেইনের সাথে ফটোগ্রাফিক এজেন্সি গেটি ইমেজেস সহ-প্রতিষ্ঠা করেন। গেটি ইমেজেস মিডিয়া, কর্পোরেট এবং বিজ্ঞাপন খাতের জন্য বিশ্বের শীর্ষস্থানীয় চিত্র সরবরাহকারী। ২০০৩ সালে, তিনি তার বাবার কাছ থেকে ওয়ার্মসলি পার্ক উত্তরাধিকারসূত্রে পান। ২০০৮ সালে, গেটি লন্ডনের ন্যাশনাল গ্যালারির ট্রাস্টিজের চেয়ারম্যান হন, এই পদে তিনি ২০১৬ সাল পর্যন্ত বহাল ছিলেন।  ২০১৭ সালে, গেটি রোমে ব্রিটিশ স্কুলের চেয়ারম্যান হন।   সম্মাননা  ২০২৪ সালের মে মাসে, গেটিকে শিল্প ও জনহিতকর কাজে অবদানের জন্য রোমের আমেরিকান বিশ্ববিদ্যালয় কর্তৃক সম্মানসূচক ডিগ্রি প্রদান করা হয়।    তথ্যসূত্র    বহিঃসংযোগ    গেটি ইমেজেস বায়ো  ফোর্বস প্রোফাইল  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের নাগরিকীকৃত নাগরিক বিষয়শ্রেণী:টাউনটন স্কুলে শিক্ষিত ব্যক্তি বিষয়শ্রেণী:গেটি পরিবার বিষয়শ্রেণী:মার্কিন বংশোদ্ভূত আয়ারল্যান্ডীয় ব্যক্তি বিষয়শ্রেণী:আইরিশ ব্যবসায়ী বিষয়শ্রেণী:২১শ শতাব্দীর আইরিশ ব্যবসায়ী
আর রুম  , (),  (রোমান জাতি), মুসলমানদের ধর্মীয় গ্রন্থ কুরআনের ৩০ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬০ টি।   নাযিল হওয়ার স্থান ও সময়   সূরা রুম পবিত্র মক্কায় নাযিল হয়, এটি তাই মাক্কি সূরা। সূরা রুমের শুরতেই যে ঐতিহাসিক ঘটনার কথা বলা হয়েছে তা থেকে নাযিলের সময় কাল চূড়ান্তভাবে নির্ধারিত হয়ে যায়। এখানে বলা হয়েছে যে, “নিকটবর্তী দেশে রোমীয়রা পরাজিত হয়েছে।”সে সময় আরবের সন্নিহিত রোম অধিকৃত এলাকা ছিল জর্দান,সিরিয়া ও ফিলিস্তীন। এসব এলাকায় রোমানদের ওপর ইরানীদের(পার্সিয়ানদের)বিজয় ৬১৫ খৃষ্টাব্দে পূর্ণতা লাভ করেছিল। এ থেকে পূর্ণ নিশ্চয়তা সহকারে বলা যেতে পারে যে, এ সূরাটি সে বছরই নাযিল হয় এবং হাবশায় হিজরাতও এ বছরই অনুষ্ঠিত হয়।  নামকরণ প্রথম আয়াতের *গুলিবাতির্‌ রুম* থেকে সূরার নাম গৃহীত হয়েছে।   শানে নুযুল   বিষয়বস্তু  আরও দেখুন  কুরআন  সূরা ইব্রাহীম  আল আম্বিয়া   তথ্যসূত্র    বহিঃসংযোগ   বিষয়শ্রেণী:সূরা